Kalle Voolaid

**Kalle Voolaid** (10. aprill 1969 Tartu – 11. november 2022 Tavira, Portugal) oli eesti spordiajaloolane.

Ta lõpetas aastal 1987 Tartu 10. Keskkooli ja aastal 1996 bakalaureusena Tartu Ülikooli eesti ja võrdleva rahvaluule erialal.
  
Töötas aastatel 1993–2022 Eesti Spordi- ja Olümpiamuuseumis, oli rahvusvahelise spordiajalooühingu ISHPES (International Society for the History of Physical Education and Sport), rahvusvahelise muuseumiühingu ICOM (International Council of Museums) ja Eesti Olümpiaakadeemia liige, alates 2001. aastast Eesti Olümpiaakadeemia peasekretär. Paljude spordiraamatute autor, koostaja ja toimetaja, sporditeemaliste näituste kuraator, oli alates 2012. aastast ajakirja Sport&Muuseum peatoimetaja.

## Valik väljaandeid
* Georg Hackenschmidt. Hack. Maailma parima maadleja lugu (toimetaja). Tartu: Eesti Spordi- ja Olümpiamuuseum, 2022
* Herbert Niiler. Eesti korvpalli teerajaja lugu (koostaja, koos Siim Randojaga). Tartu: Eesti Spordi- ja Olümpiamuuseum, 2019
*Kes varastas Georg Lurichi auhinnad? Tartu: Eesti Olümpiaakadeemia, 2019
*Eesti spordi lugu (koos Kaarel Antonsiga). Tartu: Eesti Spordi- ja Olümpiamuuseum, 2018
*Lurichi lood (koostaja). Tartu: Eesti Spordimuuseum, 2016
* Mootorratturid tulevad kurvist, Till pikalt ees! 2. osa (koostaja). Tallinn: Jutulind, 2015
* 50 Gustav Sule mälestusvõistlust. Nimed. Numbrid. Lood (koos Daimar Lellega). Tartu: Eesti Spordimuuseum, 2015
* Eesti Olümpiaakadeemia 25 (koostaja). Tartu: Eesti Olümpiaakadeemia, 2014
* Gigantide duell. Eesti ja USA suurheitlused korvpalliväljakutel (koos Siim Randojaga). Tallinn: Jutulind, 2013
* Wiies olympiada Stockholmis 1912. Karl Luki päevaraamat (koostaja). Tallinn: Jutulind, 2012
* Pierre de Coubertin ja olümpialiikumise sünd. Tallinn: Menu, 2012
* Kes lõi Bruce Lee’d? 333 muhedat mälumänguküsimust (koos Daimar Lelle ja Rait Männikuga). Tallinn: Jutulind, 2011
* Mootorratturid tulevad kurvist, Till pikalt ees! (koostaja). Tallinn: Jutulind, 2010
* V olümpiamängud: Stockholm 1912 (koos Jaak Valdre ja Tiit Kuningaga). Tallinn: Inreko Press, 2007
* Kooliolümpiamängude käsiraamat (koostaja). Tartu: Eesti Olümpiaakadeemia, 2005
* Eesti Spordimuuseum 40 (koostaja). Tartu: Eesti Spordimuuseum, 2003
* Lustakaid lugusid Lurichist (koostaja). Tartu: Eesti Kirjandusmuuseum, Eesti Spordimuuseum, 2002
* I olümpiamängud. Ateena 1896 (koos Tiit Kuningaga). Tallinn: Inreko Press, 1997
## Valik artikleid
* Voolaid, Kalle; Voolaid, Piret 2023. The Bronze Sculpture 'Champion Lurich' (1903) - by Amandus Adamson. Bolz, Daphne & Krüger, Michael (Eds.), A History of Sport in Europe in 100 Objects. Arete Verlag Hildesheim, 158-161.
* Voolaid, Kalle 2022. Sportmuseen im Baltikum. Wacker, Christian (Hrsg.) Sport im Museum. Gedanken zum Sammeln, Ausstellen und Vermitteln von Sport. Sport, Kultur und Gesellschaft. Band VI.Baden-Baden: Ergon Verlag, 273-277.
*Voolaid, Piret; Voolaid, Kalle 2020. Eesti spordikommentaatorite ütlused rahvahuumori allikana. Keel ja Kirjandus, 1-2, 44−61. DOI: 10.54013/kk747a3.
*Voolaid, Kalle 2001. Jõumehe fenomen. Georg Lurich ajaloolisest tegelasest rahvajutu kangelaseks. Jaago, Tiiu (koost.), Pärimuslik ajalugu. Tartu: Tartu Ülikooli eesti ja võrdleva rahvaluule õppetool, Eesti Kirjandusmuuseumi folkloristika osakond, 183−194.

## Isiklikku
Tema ema Kaie Voolaid (snd 24. septembril 1942 Viljandis) on samuti spordiajaloolane, isa Henn Voolaid oli füüsik, vend Juhan Voolaid on linnaametnik ja kirjanik.

Abikaasa folklorist Piret Voolaid, poeg spordiajakirjanik Rasmus Voolaid, tütar muusik Pille Triin Voolaid.

## Tunnustus
* 1999 Eesti Olümpiakomitee Suitsupääsukese aumärk
* 2005 Esimene preemia VIII Eesti Muuseumide festivali näituste konkursil Narvas, näitus „Rännukihk“ 
* 2007 Eesti Kultuurkapitali kehakultuuri ja spordi sihtkapitali aastapreemia (sporditeemaliste raamatute väljaandmise ning näituste ettevalmistamise eest)
* 2009 Tartu linna tänukiri spordiajaloo süstemaatilise talletamise, õpetamise ja populariseerimise ning tulemusliku rahvusvahelise kultuurikoostöö korraldamise eest 
* 2017 stipendium "Ela ja sära"
* 2018 Georg Hackenschmidti raamatuauhind raamatu “Eesti spordi lugu” eest (koos Kaarel Antonsiga)
* 2019 Muuseumirott – Eesti muuseumide aastaauhind teadustrükiste kategoorias raamatu “Eesti spordi lugu” eest (koos Kaarel Antonsiga)

## Välislingid
*